**О Т Ч Е Т Е Н  Д О К ЛА Д**

За  дейността на Народно Читалище

„Пробуда 1902” с. Черньово – 2018 година

          Народно читалище „Пробуда 1902” задоволява културните потребности на населението. То е широко достъпно и се посещава от възрастни, младежи, деца и работещи. Числения състав на читалището е  53 членове, в това число 28 пенсионери, 19 работещи, 4 земеделски производители. Двама от членовете на читалището са удостоени със званието „Почитен член” – Малинка Стоичкова и Георги Джорев.

          Съгласно Устава ,  Читалището е средище за развитие на културния живот в селото, за  възпитаване и утвърждаване на национално самосъзнание. Решенията на читалищното настоятелство са били в насока развитие на библиотечната дейност и обогатяване на библиотечния фонд, превръщане на читалището в информационен център, съхраняване на обичайте и традицийте в района, съхраняване на българския фолклор. Читалището активно участва със свои инициативи и дейности в културния живот на селото, Общината и страната.

           Работещия персонал към читалището е 1 човек на 8 часов работен ден – библиотекар -  Десислава Кръстева, която изпълнява двете длъжности библиотекар и секретар на читалището.

        През периода библиотечната дейност се развива много добре. Увеличи се броя на читателите на 45 и читателските посещения 710 броя, от които 101 за дома и 609 броя за четене в Пенсионерския клуб, за вестник „ Минаха години” и списанията „Вкусотии в чинии” и „Апетитко”. Заетите книги през годината са 308 броя. Читателите  са 45 броя, от които  5 деца до 14 годишна възраст, 9 деца до 18 годишна възраст, 26 жени и 5 броя мъже.

Библиотеката разполага с 9722 броя книги. През годината са закупени 48 броя книги на стойност 407,44 лева. Абонамент на вестник и 2 броя списания на стойност 69,05 лева. От дарение са получени 35 броя на стойност 294,57 лева. Дарител на книгите е Сдружение градски читални.

              Читалище „Пробуда 1902” съвместно с ПК „Надежда” работят по съвместни проекти

-„По стъпките на миналото-традиции и обичаи”

-Честване на именни дни, национални и християнски празници.

               Библиотеката разполага с неограничен интернет връзка и два броя преносими лаптопа.  Със  закупения протектор и протекторен екран библиотекарката Десислава Кръстева   изготви презентации по различни поводи, както следва:

-21 януари  Бабинден

-16 февруари Трифон Зарезан и Св.Валентин

- 1-ви Март – Баба Марта

-8 март  Международен ден на жената

-22 и 23 април Международен ден на земята и книгата

-11 май Професионален ден на библиотекаря и светите братя Кирил и Методии

-01 октомври за международния ден на пенсионера и живота на песионерския клуб

-1 ноември Ден на народните будители

- 21 ноември Ден на христианското семейство – гости на празника бяха Емилия Атанасова, която ни запозна с живота и творчеството на Роза Рачева поетеса от град Ихтиман.

-Презентация за живота в ПК „Надежда” по случай 7 години от създаването му

-Презентация за живота и дейността , както и родословно дърво на пенсионери навършили 70 годишен юбилей – Цветанка Пашунова, Недялка Раева, Тотка Терзийска, Лиляна Китова и 80 години – Тодорка Ангелова.

          През изминалата 2018 година бяха проведени културни прояви посветени на националните празници – 3 март, 24 май – ден на славянската писменност и култура, 6 септември – ден на съединението на България, инициативи свързани с обредния календар – Бабин ден, Трифон зарезан, 8 март ден на жената.

                        Към читалището беше обособен кръжок – „Изобразително изкуство” . Същия е  създаден с цел за възпитание и формиране на подрастващите колективизъм и любов към изкуството. През лятото децата рисуват и оцветяват картини и гледат филми.  Освен децата от селото  в библиотеката идваха и децата гости на бабите си .

                   И тази година дядо Коледа посети и донесе подаръци на децата от Черньово, подсигурени от Община Ихтиман за деца до 10 години

                   Танцов състав „Черньовче” взе участие в:

- Събора на селото „Спасов ден”

- Събора на с. Венковец

- Национален фолклорен фестивал „Нашенско хоро” гр. Самоков – откъдето взеха грамота за отлично представяне и награда на организатора.

                  През годината Читалищното настоятелство е провеждало заседания и взетите решения са били водещи в работата на Читалището, редовно са  наблюдавани разходите по бюджета, като всяко полугодие е правен анализ за разходите.

                 Даден е добър старт ! Мисля, че всички заедно читалищни деятели, деца, младежи и пенсионери можем да работим повече, да се стремим да развиваме своята дейност съобразно интересите на жителите на селото и издигаме авторитета на читалището пред обществото и Общината.

**О Т Ч Е Т Е Н  Д О К Л А Д**

**На проверителната комисия при „Народно читалище Пробуда 1902 г.” при с. Черньово, за периода от 01.01.2018 година до 31.12.2018 година**

               Настоящата ревизия обхваща периода от 01.01.2018 година до 31.12.2018 година.

               На 01.01.2018 година Читалището е имало наличност сумата 4070.26 лева по сметка в БНБ .

**І.Приходна част**

 - 4070.26 лева наличност  на 01.01.2018 година

- 8375.00 лева от Държавния бюджет

- 4150.00       лева от Общинския бюджет

-   104.00 лева от събран членски внос

**Всичко приходи: 16 699.26 лева**

**ІІ.Разходна част от Държавна дейност -  8071.05 лева в т.ч.**

-   6362.22 лева за заплати на персонала по трудов договор

-  416.00 лева за изплатен хонорар.

- 1253.13 лева платени осигуровки от работодател в т. ч 186.90 лева за ДЗПО, 320.38 лева за ЗО и 745.85 лева за ДОО-пенсия

 - 20,70 лева закупени захарни издалия за децата за Коледа

- 19,00 лева за банкови такси

**ІІІ.Разходи за ОД  в т.ч.**

-   209.30 лева банкови такси

-    432,00 лева платена такса СОТ,

- 168,50 лева платена такса Интернет

 -  407.44 лева закупени книги за библиотеката

-  69.05 лева абонамент за вестник „Минаха години” и списанията „Апетитно” и „Вкусотии в чинии”

 - 87.15 лева закупени консумативи, почистващи препарати и канцеларски материали за библиотеката, читалището и кръжоците

   - 6.65 лева изпратени писма чрез Български пощи

   - 225.30 лева за събора на селото „Спасовден”  за тържествената програма

 -  25,00 лева платен членски внос към съюза на читалищата

 - 50.00 лева рязане на дърва

 - 1118,70 лева за платен хонорар на ръководителя на танцовия състав

 - 16.50 лева закупени мартеници и захарни изделия за Баба Марта

- 39,96 лева закупени кърпи за Бабин ден

- 309,00 лева закупен гардероб

- 11,60 лева закупени яйца и бой за великден

- 41,20 лева за командировки

- 38,00 лева вход Минен Музей гр. Перник

- 2,29 лева за кабел за принтер

- 40,00 лева за свидетелства за съдимост

- 6,00 лева заверяване на подпис

- 314,00 лева за камина в салона на читалището

- 24,38 лева закупени плочки за салона

- 172,42 лева за строителни материали

- 150,00 лева за правни услуги

- 13,47 лева за захарни изделия за 1-ви октомври Международен ден на възрастните хора

- 35,00 лева счетоводни услуги

- 300,00 лева изработка на табла

- 2266,06 лева за ламинат на салона

- 320,01 лева за цървули

- 110,00 лева за такса учстие на ТС „Черньовче”

- 114,80 лева за превоз на ТС „Черньовче” до гр. Самоков

**Всичко разходи за Общинска дейност 7123,78 лева**

**Общо разходи за ДД и ОД всичко 15 194,83 лева**

**Към 31.12.2018 година остатъка по сметката е 1 504,43 лева по сметка в БНБ.**

Към горепосочените разходи и приходи има приложени фактури, платежни нареждания и РКО, ПКО, заверени с подписа от председателя на Читалищното настоятелство.

   Всички документи се намират в читалището при Десислава Кръстева, която  извършва счетоводните услуги. Същите  бяха предоставени на Проверителната комисия.

                В деня на проверката бяха показани Протоколите от заседанието на Читалищното настоятелство и взетите решения, Заповедна книга, Месечни отчети изготвени за Община Ихтиман, Приложение 1 и 6 за НАП,  Договори за извършване на определена работа.